സീത ദൊരൈസാമി

മടിസാർ മാമി എന്ന പേരിൽ പ്രശസ്തയായ കർണാടക സംഗീതജ്ഞയും ഉപകരണ സംഗീത വിദഗ്ദ്ധയുമാണ്  സീത ദൊരൈസാമി.  ( 27 ജനുവരി 1926 – 14 മാർച്ച് 2013), അധികമാരും ഉപയോഗിക്കാത്ത ജലതരംഗം എന്ന   സംഗീത ഉപകരണം വായിച്ചിരുന്ന വനിതയായിരുന്നു. മ്യൂസിക് അക്കാദമിയിൽ നിന്നും സ്വർണ മെഡൽ ലഭിച്ച പ്രായം കുറഞ്ഞ സംഗീതജ്ഞയാണ്. കലൈമാമണി പുരസ്കാരം ലഭിച്ച ഏക ജലതരംഗം കലാകാരിയാണ്. 

 ജീവിതരേഖ 
തിരുനെൽവേലി‌യിലെ ആദച്ചാനി ഗ്രാമത്തിൽ ഗണപതി അയ്യരു‌‌ടെയും മീനാക്ഷിയുടെയും മക‌ളാണ്.  കൊടങ്ങല്ലൂർ സുബ്ബയ്യയുടെ കീഴിൽ കുട്ടിക്കാലത്തേ സംഗീത പഠനം ആരംഭിച്ചു. പിന്നീട് ഗോട്ടുവാദ്യം വിദഗ്ദ്ധൻ സീതരാമ ഭാഗവതരുടെ പക്കൽ പഠനം തുടർന്ന സീതമ്മ 1937 ൽ ചെന്നൈയിലേക്കു താമസം മാറി. പത്താം വയസിൽ ചെന്നൈ മ്യൂസിക് അക്കാദമിയിൽ സംഗീത പരിശീലനം തു‌ങ്ങി. ഡി.കെ. പട്ടമ്മാളിനോടൊപ്പം സംഗീത പരിശീലനം നടത്തി..  
 ജല തരംഗ പരിശീലനം 
ചെന്നൈ മ്യൂസിക് അക്കാദമിയിൽ വായ്പാട്ടിനൊപ്പം കുട്ടികൾ ഗോട്ടു വാദ്യമോ ജല തരംഗമോ പഠിക്കേണ്ടിയിരുന്നു. ആദ്യ കാലങ്ങളിൽ പിഞ്ഞാണ പാത്രങ്ങളിൽ നിറച്ചു വെച്ച വെള്ളത്തിൽ നിന്നും സംഗീതം ഉണ്ടാകുന്നത് ഒരു കൗതുകമായിരുന്നു.
അക്കാദമിയിലെ രമണയ്യ ചെട്ടിയാരും പ്രൊഫ. സാംബമൂർത്തിയുടെയും പക്കലായിരുന്നു ജലതരംഗ പരിശീലനം.  
 സംഗീത ജീവിതം 
കുട്ടിക്കാലത്തേ പരിശീലനം തുടങ്ങിയെങ്കിലും അവർ അവതരണങ്ങളൊന്നും നടത്തിയിരുന്നില്ല. 14ാം വയസിൽ വിവാഹിതയായ അവർ 11 കുഞ്ഞുങ്ങൾക്ക് ജന്മം നൽകി. അനുഗൃഹീതമായ കഴിവുകളുണ്ടായിരുന്ന  ഒരു കുട്ടിയുടെ മരണത്തോടെ അവർ മാനസികമായി തകർന്ന നിലയിലായി. കുടുംബത്തിന്റെ പ്രോത്സാഹനത്തോടെ പരിശീലനം പുനരാരംഭിച്ച അവർ ജലതരംഗം കച്ചേരിക‌ൾ നടത്താനാരംഭിച്ചു.  
ഇടത്ത്‌|ലഘുചിത്രം|സീത ദൊരൈസാമി ഭർത്താവ് എൻ. ദൊരൈസാമിയുമൊത്ത് . 1938
 പുരസ്കാരങ്ങൾ 
+ സംഗീതജ്ഞൻ വർഷം അവാർഡ് Notes 1983 ആസ്ഥാന വിദ്വാൻ കാഞ്ചി മഠം 1939 സ്വർണ്ണ മെഡൽ  മദ്രാസ് മ്യൂസിക് അക്കാദമിയിൽ നിന്ന് പുരസ്കാരം ലഭിക്കുന്ന പ്രായം കുറഞ്ഞ വനിത 2009 ടിടികെ അവാർഡ് പ്രത്യേക ടിടികെ പുരസ്കാരം 2001 കലൈമാമണി സർക്കാരിന്റെ സിവിലിയൻ അവാർഡ് 1999 ജലതരംഗം വിദുഷിരാമകൃഷ്ണ മഠം

 അവലംബം 

വർഗ്ഗം:1926-ൽ ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:കർണ്ണാടകസംഗീതജ്ഞർ
വർഗ്ഗം:ജലതരംഗം